BAA chilimga ta`qiq qo`ymoqda

Birlashgan Arab Amirliklarida faoliyat olib borayotgan chilim kafelari yaqin kunlar ichida yopiladi. Bu haqda Vesti.Ru nashri xabar bermoqda. 

 

1 fevraldan yangi tartib qoidalar kuchga kirdi. Ular chilim kafelari faoliyat olib borishlari uchun qattiq tartib va talablar qo`yilgan. Endi chilimni faqatgina maxsus ko`rsatilgan joylardagina chekish mumkin bo`ladi.

 

Maktab, shifoxona va machitlar atrofida joylashgan chilim kafelari bir oy ichida yopilishi kerak. Qolgan kafelarga o`z yo`nalishlarini o`zgartish uchun yarim yil vaqt berildi.

 

Suv bo`yidagi chilim kafelari esa 1 yil ish olib borishlariga ruxsat berildi. Keyin esa ular ham o`z faoliyatlarini to`xtatishga majbur bo`ladilar. 

 

The National nashrining ma`lum qilishicha, Abu-Dabining o`zida 500 dan ortiq chilim kafelari mavjud.